Αλληλεγγύη για Όλους Σαλαμίνας

**Προς διεύθυνση και εκπαιδευτικούς σχολικών μονάδων Σαλαμίνας**

Αγαπητοί εκπαιδευτικοί,

Η Αλληλεγγύη για Όλους Σαλαμίνας, στο πλαίσιο της πανελλαδικής καμπάνιας με τους Γιατρούς του Κόσμου, συγκεντρώνει ανθρωπιστική  βοήθεια για τους άμαχους της Ουκρανίας. Προτεραιότητα δίνουμε στο ιατροφαρμακευτικό υλικό, βρεφικές τροφές, πάνες και είδη υγιεινής.

Σας αποστέλλουμε κάλεσμα για την ενημέρωση των μαθητών σας, καθώς πιστεύουμε ότι η συμμετοχή του καθενός σε μια τέτοια δράση, εκτός από την ανθρωπιστική, έχει διδακτική και ηθική αξία.

Περιμένουμε λίγα από πολλούς, όχι πολλά από λίγους!

Σε κάθε ανθρωπιστική κρίση, η Αλληλεγγύη είναι το όπλο μας.

Είμαστε στη διάθεσή σας για επιπλέον πληροφορίες.

Σε κάθε περίπτωση, σας ευχαριστούμε για την προσοχή και το χρόνο σας

ΥΓ: στη συνημμένη ανακοίνωση αναφέρεται ο τόπος και οι ώρες συγκέντρωσης των ειδών. Είμαστε όμως διατεθειμένοι, να παραλάβουμε με δικό μας μέσο από το χώρο σας.

Για την ΑγΟ Σαλαμίνας

Σιμέλα Δυναμίδη

τφ 6947 149 627